112. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ Αριθ. 24250 της 4/12 Απρ. 1975 (ΦΕΚ  Β΄ 397) Περί εισαγωγής αυτοκινήτων άνευ συναλλαγματικών διατυπώσεων. Έχοντες υπ’ όψιν τας διατάξεις: 1.Του Ν.Δ. 480/1947 «περί συστάσεως Διοικήσεως Εξωτερικού Εμπορίου». 2.Του Ν.Δ. 4551/1966 «περί καταργήσεως της παρά τω Υπουργείω Εμπορίου Διοικήσεως Εξωτερικού Εμπορίου και άλλων τινών διατάξεων". 3.Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων», αποφασίζομεν: Ι.Επιτρέπεται η άνευ συναλλαγματικών διατυπώσεων εισαγωγή δια προσωπικήν ή επαγγελματικήν χρήσιν ενός καινουργούς ή μεταχειρισμένου αυτοκινήτου (ήτοι ή επιβατηγού, ή φορτηγού, ή ελκυστήρος δι’ οδούς): 1.Υπό Ελλήνων: α)Εργασθέντων τουλάχιστον επί εν έτος εις την αλλοδαπήν και επανερχομένων προς μόνιμον εγκατάστασιν εις την Ελλάδα. β)Αποδεικνυόντων νόμιμον κτήσιν συναλλάγματος, είτε συνεπεία της φύσεως της εργασίας των η εξ ετέρων λόγων (ναυτικός, εφοπλιστής κλπ.), αποκλειομένων εν προκειμένω των ελευθέρων επαγγελματιών ή ετέρων τοιούτων, οίτινες επικαλούνται κτήσιν συναλλάγματος δια παροχήν μεμονωμένων και περιωρισμένης χρονικής διαρκείας υπηρεσιών. Αι Τελωνειακαί Αρχαί θα απαιτούν την προσκόμισιν παντός στοιχείου όπερ κατά την κρίσιν των αποδεικνύει την ύπαρξιν της επικαλουμένης ιδιότητος ή γεγονότος, εξ ων και θα αποδεικνύεται η νόμιμος κτήσις συναλλάγματος. γ)Μετεκπαιδευομένων εν τη αλλοδαπή ή τυχόντων υποτροφίας εφ’ όσον:1)επεράτωσαν τας μεταπτυχιακάς σπουδάς των, θεωρουμένου του οικείου πτυχίου (Μάστερς η ντοκτορά ή αναλόγου τοιούτου) υπό του Έλληνος Προξένου, 2)η διάρκεια της μετεπαιδεύσεως ή της υποτροφίας των είναι τουλάχιστον δύο ετών και 3)το εισαγόμενον αυτοκίνητον είναι επιβατηγόν. 2.Υπό Εταιρειών, κατόπιν αδείας του Υπουργού Εμπορίου εχόντων την έδραν αυτών εν τω εξωτερικώ και ασκούντων νομίμως την δραστηριότητά των εν Ελλάδι, αποστελλομένου τούτου υπό της μητρός Εταιρείας και αποδεικνυομένου εκ δωρητηρίου συμβολαίου, όπερ θα συντάσσεται ενώπιον του Έλληνος Προξένου της έδρας της μητρός Εταιρείας. 3.Υπό των κυρίων-είτε πρόκειται περί Ελλήνων μονίμων κατοίκων εξωτερικού είτε αλλοδαπών-και κυκλοφορούντων τούτο υπό καθεστώς ελευθέρας χρήσεως, εφ’ όσον κατά τον χρόνον τελωνισμού πληρούνται αι υπό της παρούσης προβλεπόμεναι προϋποθέσεις. 4.Υπό ομογενών ξένης υπηκοότητος ή ξένων υπηκόων εχόντων την επαγγελματικήν των δραστηριότητα εν Ελλάδι και εφωδιασμένων δι’ αδείας παραμονής και εργασίας των αρμοδίων Ελληνικών Αρχών. Ειδικώς δια την σύζυγον (ομογενή ή αλλοδαπήν) Έλληνος ή ομογενούς ξένης υπηκοότητος ή αλλοδαπού, έχοντος τας ως άνω αδείας, δεν απαιτείται άδεια εργασίας προκειμένου να εκτελωνίση αυτοκίνητον πληρούν απάσας τας λοιπάς προϋποθέσεις. Επίσης δεν απαιτείται άδεια εργασίας εις συνταξιούχον ομογενή ή αλλοδαπόν εις ον εμβάζεται ενταύθα κατά τακτά χρονικά διαστήματα η σύνταξίς του. 5.Άπαντες οι ανωτέρω (εξαιρέσει των μετεκπαιδευομένων και υποτρόφων) δύνανται να δωρήσωσιν εν αυτοκίνητον εις σύζυγον ή εις συγγενή εξ αίματος πρώτου ή δευτέρου βαθμού κατ’ ευθείαν γραμμήν ή εκ πλαγίου δια δωρητηρίου συντασσομένου ενώπιον του Έλληνος Προξένου ή Συμβολαιογράφου ενταύθα εφ’ όσον ο δωρητής τυγχάνει μόνιμος κάτοικος εξωτερικού, ευρίσκεται δε προσωρινώς ενταύθα, εν τω οποίω θα αναφέρονται λεπτομερώς τα στοιχεία ταυτότητος τόσον του δωρητού, καταχωρουμένου άμα του δώρου εν τω διαβατηρίω του και μη δυναμένου να δωρήση έτερον, όσον και του δωρεοδόχου. ΙΙ.Το εισαγόμενον αυτοκίνητον, προκειμένου περί μεταχειρισμένου, δέον όπως έχη κυκλοφορήσει κατά την διετίαν την προηγουμένην του έτους καθ’ ο διενεργείται ο τελωνισμός του εν Ελλάδι, διαπιστουμένου του έτους κυκλοφορίας του από τον τίτλον κυριότητος ή την άδειαν κυκλοφορίας, θεωρουμένων αμφοτέρων υπό του Έλληνος Προξένου, ως      και     υπό     παντός     ετέρου      στοι(Αντί της σελ. 208,871) Σελ. 208,871(α) Τεύχος 645-Σελ. 45 Γενικά περί κυκλοφορίας αυτοκινήτων 21.Ε.α.112 χείου (αριθμοί πλαισίου και κινητήρος), όπερ κατά την κρίσιν των Τελωνειακών Αρχών τυγχάνει απαραίτητον. Κατ’ εξαίρεσιν, αυτοκίνητον κυκλοφορίας παλαιοτέρας της διετίας δύναται να τελωνισθή: α)Παρ’ Έλληνος, εφ’ όσον ούτος: Ι.Διέμεινεν εργαζόμενος επί τριετίαν τουλάχιστον εν τη αλλοδαπή και II.Είχεν εις την κυριότητα αυτού και εκυκλοφόρει τούτο επί εξάμηνον τουλάχιστον προ της εισόδου του εν Ελλάδι, και β)Παρ’ ομογενούς ξένης υπηκοότητος ή παρ’ αλλοδαπού εφ’ όσον πληροί την δευτέραν ως άνω προϋπόθεσιν. Αι Τελωνειακαί Αρχαί θα παραδίδωσι τα εισαγόμενα συμφώνως προς τα ανωτέρω, αυτοκίνητα άνευ αδείας του Υπουργού Εμπορίου–εξαιρέσει της περίπτ. (2),δι’ ην απαιτείται άδεια–και υπό τους προσθέτους όρους της μη μεταβιβάσεως εις τρίτον προ της παρελεύσεως (τριετίας) από του τελωνισμού των: Δια της υπ’ αριθ. 55551 της 18 Ιουν./19 Ιουλ. 1977 (ΦΕΚ Β΄684) απόφ. Υπ. Εμπορίου ορίσθη ότι ο όρος μη μεταβιβάσεως «πριν περάση τριετία» περιωρίσθη σε «πριν περάσει ένας χρόνος». α.Της κυριότητος καθ’ οιονδήποτε τρόπον. β.Της χρήσεως, δι’ εγγράφου. Οι όροι ούτοι θ’ αναγράφωνται τόσον εν τω οικείω πιστοποιητικώ τελωνισμού, όσον και εις τοιαύτην, βάσει τούτου, εκδιδομένην άδειαν κυκλοφορίας. III.Ουδείς εκ των δικαιουμένων κατά τα άνω να εισαγάγη αυτοκίνητον θα δύναται να προβή εις την εισαγωγήν ετέρου προ της παρελεύσεως πενταετίας, από της τοιαύτης του προηγουμένου. Ειδικαί Διατάξεις Ι.Απαγορεύεται η εισαγωγή λεωφορείων, εξαιρέσει τοιούτων μέχρι 16 θέσεων, συμπεριλαμβανομένων των θέσεων οδηγού, και βοηθού, ων η εισαγωγή επιτρέπεται υπό τους όρους και προϋποθέσεις της παρούσης. Σελ. 208,872(α) Τεύχος 645-Σελ. 46 II.Επιτρέπεται η εισαγωγή καινουργών ή μεταχειρισμένων αυτοκινήτων, ανεξαρτήτως έτους κυκλοφορίας τούτων, ενός κατά περίπτωσιν, παρά υπαλλήλων του Δημοσίου και Στρατιωτικών, υπηρετούντων εις τας Διπλωματικάς ή Προξενικάς Αρχάς ή Μονίμους Αντιπροσωπείας της Χώρας, εν τω εξωτερικώ, οσάκις ούτοι μετατίθενται ή αποσπώνται εκ της εν τη αλλοδαπή Υπηρεσίας των εις τοιαύτην του εσωτερικού. Αι Τελωνειακαί Αρχαί θα παραδίδωσι ταύτα άνευ αδείας του Υπουργού Εμπορίου, του όρου της μη μεταβιβάσεως της κυριότητος ή της χρήσεως, αιρουμένου ευθύς ως ο υπάλληλος μετατεθή ή αποσπασθή εκ νέου εις το εξωτερικόν. ΙΙΙ.Ο Υπουργός Εμπορίου δύναται να χορηγή αδείας εισαγωγής αυτοκινήτου, ανεξαρτήτως έτους κυκλοφορίας τούτων. α.Ειδικών χρήσεων των δασμολογικών κλάσεων 8703 και 8707. β.Εισαγομένων παρά Δήμων, Κοινοτήτων και Κοινωφελών Ιδρυμάτων και γ.Εκποιουμένων παρά ξένων εν Ελλάδι αποστολών ή Οργανώσεων. IV.Αυτοκίνητα μεταχειρισμένα εκποιούμενα παρά των αρχηγών ξένων εν Ελλάδι Πρεσβειών και των Διπλωματικών αυτών υπαλλήλων, ως και παρά των μελών ξένων αποστολών ή Διεθνών Οργανισμών και Οργανώσεων, εισαγομένων ατελώς κατά τας κειμένας διατάξεις ή κυκλοφορούντων υπό καθεστώς ελευθέρας χρήσεως απολαυόντων όμως ατελείας, τελωνίζονται επ’ ονόματι των αγοραστών άνευ αδείας του Υπουργού Εμπορίου και του περιορισμού της μη μεταβιβάσεως της κυριότητος ή χρήσεως τούτων. V.Αι διατάξεις της προηγουμένης παραγράφου έχουν εφαρμογήν και προκειμένου περί μεταχειρισμένων επιβατηγών αυτοκινήτων, τελωνιζομένων ατελώς ή κυκλοφορούντων και απολαυόντων ατελείας υπό το καθεστώς ελευθέρας χρήσεως υπό των εργαζομένων ενταύθα εις επιχειρήσεις επί τη βάσει των διατάξεων του Α.Ν. 89/1967, υπό την προϋπόθεσιν ότι ούτοι αποχωρούν οριστικώς εκ της Χώρας μετά ετησίαν τουλάχιστον κυκλοφορίαν, εν Ελλάδι, των εν λόγω αυτοκινήτων. 21.Ε.α.112 Γενικά περί κυκλοφορίας αυτοκινήτων VI.Επίσης άνευ εγκρίσεως του Υπουργού Εμπορίου και ανεξαρτήτως έτους κυκλοφορίας των: α)παραδίδονται εν περιπτώσει θανάτου του κατόχου τούτων, εις τους κληρονόμους αυτού, αιρουμένου άμα του όρου της μη μεταβιβάσεως-επί εισαχθέντων-επί τη προσκομίσει εις τας αρμοδίας Τελωνειακάς Αρχάς:1)ληξιαρχικής πράξεως θανάτου και 2)κληρονομητηρίου ή βεβαιώσεως οικογενειακής καταστάσεως του οικείου Δήμου ή Κοινότητος, β)αίρεται αυτοδικαίως ο όρος της μη μεταβιβάσεως επί αποχωρούντων αλλοδαπών οριστικώς εκ της Χώρας, μετά ετησίαν τουλάχιστον κυκλοφορίαν τούτων, εργασθέντων ενταύθα εις Ελληνικάς Εταιρείας ή θυγατρικάς αλλοδαπών επιχειρήσεων, γ)αίρεται ο όρος της μη μεταβιβάσεως ως προς το ήμισυ επί εισαγωγής επιβατηγού αυτοκινήτου προοριζομένου να ταξινομηθή ως Δημοσίας χρήσεως (ταξί), τροποποιουμένου αναλόγως του οικείου πιστοποιητικού τελωνισμού και εφ’ όσον προσκομισθώσιν εις την αρμοδίαν Τελωνειακήν Αρχήν:1)το πιστοποιητικόν Τελωνισμού επ’ ονόματι του δικαιουμένου, κατά τας γενικάς διατάξεις, δια την εισαγωγήν αυτοκινήτου και 2)άδειαι ταξί εκδιδόμενοι υπό των αρμοδίων Υπηρεσιών του Υπουργείου Μεταφορών και Επικοινωνιών επ’ ονόματι ενός εκάστου τούτων, δ)αίρεται αυτοδικαίως ο όρος της μη μεταβιβάσεως, εφ’ όσον ο κύριος του αυτοκινήτου συμμετάσχη εις Ομόρρυθμον ή Ετερόρρυθμον Εταιρείαν ως Ομόρρυθμον μέλος. Η τροποποίησις του σχετικού πιστοποιητικού θα διενεργήται υπό των αρμοδίων Τελωνειακών Αρχών επί τη προσκομίσει:1)του εκδοθέντος πιστοποιητικού και 2)του καταστατικού της Εταιρείας. ε)Αυτοκίνητον εκτελωνισθέν δύναται να μεταβιβασθή εις συγγενή εξ αίματος μέχρι 2ου βαθμού εκ πλαγίου ή κατ’ ευθείαν γραμμήν ή σύζυγον του κυρίου τούτου, προ της παρελεύσεως τριετίας. Εις απάσας τας ανωτέρω περιπτώσεις εξαιρέσει της (α) εν τω τροποποιουμένω υπό των αρμοδίων Τελωνειακών Αρχών πιστοποιητικώ θα τίθεται ο όρος της μη μεταβιβάσεως του αυτοκινήτου δια το υπόλοιπον του διαρρεύσαντος ήδη χρόνου, μέχρι συμπληρώσεως της τριετίας. VII.(Κατηργήθη δια της υπ’ αριθ. 62597/8099/ 13168 της 26 Αυγ./13 Σεπτ. 1975, ΦΕΚ Β΄973, απόφ. Υπ. Συντ. και Προγραμ. δι’ ης ωρίσθη «ότι δύναται ο Υπουργός Εμπορίου να αίρη τον όρον της μη μεταβιβάσεως της κυριότητος εισαχθέντος αυτοκινήτου προ της παρελεύσεως τριετίας από του τελωνισμού του επί: α)σοβαρωτάτης ασθενείας του κυρίου του αυτοκινήτου ή μέλους της οικογενείας του αποδεικνυομένης δια σχετικού πιστοποιητικού νοσηλευτικού ιδρύματος, β)αφεύκτου οικονομικής ανάγκης, αποδεικνυομένης δι’ επισήμων εγγράφων, γ)αναγκαστικής κατασχέσεως, συνεπεία νομίμου εκτελεστού τίτλου»). VIII.Προκειμένου περί αυτοκινήτων μεταχειρισμένων, ανεξαρτήτως έτους κυκλοφορίας τούτων ευρισκομένων εις Ελληνικόν έδαφος κατά την έκδοσιν της παρούσης, δέον όπως αι Τελωνειακαί Αρχαί παραδώσουν ταύτα άνευ αδείας του Υπουργού Εμπορίου, επί τη καταβολή εισφοράς ίσης προς το 25% της δασμολογητέας αυτών αξίας και υπό τον όρον του τελωνισμού των μέχρι 31ης Μαΐου ε.ε. ΙΧ.Πάν θέμα ανακύπτον εκ της εφαρμογής της παρούσης ρυθμίζεται δι’ αποφάσεως του Υπουργού Εμπορίου. Χ.Η παρούσα ης η ισχύς άρχεται από σήμερον δημοσιευθήτω δια της Εφημερίδος της Κυβερνήσεως. 